**CORFF Y CYNRYCHIOLWYR YR EGLWYS YNG NGHYMRU**

**CANLLAWIAU AR GYRDDAU FESTRI, CYFARFODYDD CYNGOR PLWYF EGLWYSIG**

**A CHOFRESTR YR ETHOLWYR**

**DIWEDDARWYD CHWEFROR 2022**

Mae'r canllawiau hyn (Chwefror 2022) yn disodli'r canllawiau blaenorol, dyddiedig Medi 2020.

**CYRDDAU FESTRI A CHYFYNGIADAU COVID-19[[1]](#footnote-1)**

Yn unol â Chyfansoddiad yr Eglwys yng Nghymru, dylid cynnal pob Cwrdd Festri ar neu cyn 30 Ebrill 2022.

Adeg ysgrifennu’r nodyn hwn (11 Chwefror 2022) mae’r Lefel Rhybudd yn Sero ac nid oes dim yn y gyfraith sy'n atal cynnal Cwrdd Festri wyneb yn wyneb. Fodd bynnag, fel y gŵyr pawb, gall sefyllfa Covid newid yn gyflym iawn. Hefyd, am wahanol resymau, gall fod rhesymau mewn rhai plwyfi lle mae’n annoeth i lawer o bobl ddod ynghyd ar hyn o bryd (am fod nifer fawr o achosion yn y gymdogaeth o bosibl).

Felly, er mwyn sicrhau y gellir mynd ati i drefnu, fel y llynedd, cytunodd Mainc yr Esgobion fod y sefyllfa bresennol o ran Covid yn amgylchiad eithriadol yn ôl y Cyfansoddiad. O ganlyniad, gellir cynnal Cwrdd Festri yn 2022 fel cyfarfod ar-lein ar yr amod bod y telerau canlynol yn cael eu bodloni:

* 1. Mae'r Cyngor Plwyf Eglwysig/Cyngor yr Adral Weinidogaeth yn sicr bod gan fwyafrif y rhai sydd â hawl i fynychu cyfarfod o'r fath y dechnoleg i allu gwneud hynny;
  2. Mae'r Cyngor Plwyf Eglwysig/Cyngor yr Adral Weinidogaeth yn sicr bod darpariaeth resymol wedi'i gwneud i wahaniaethu rhwng y bobl sydd â hawl i bleidleisio yn y cyfarfod a'r sawl sydd â hawl i fynychu'r cyfarfod ond sydd heb hawl i bleidleisio;
  3. Yn ogystal â'r gofynion cyfansoddiadol i osod hysbysiadau ar brif ddrws yr eglwys[i], dylid mynd ati hefyd i roi pythefnos o rybudd, o leiaf, ymlaen llaw trwy gyhoeddi dyddiad ac amser y cyfarfod ar wefan yr eglwys (os oes gwefan) ac mewn unrhyw gylchlythyrau/e-byst yr eglwys. Bydd pob hysbysiad yn cynnwys cyfarwyddiadau ar sut i gael mynediad i'r cyfarfod ar-lein.

**ADOLYGU COFRESTR YR ETHOLWYR**

Atgoffir clerigion a’r Cynghorau Plwyf Eglwysig/Cynghorau Ardaloedd Gweinidogaeth fod 2022 yn flwyddyn lle bydd angen adolygu cofrestr yr etholwyr yn llwyr. Yn sgil newidiadau cysylltiedig â GDPR, mae'r broses adolygu yn wahanol i'r tro diwethaf yr adolygwyd y Gofrestr yn 2015. Cyhoeddir canllawiau llawn (gan gynnwys hysbysiadau templed, ffurflenni a hysbysiadau preifatrwydd) ar wefan yr Eglwys yng Nghymru yn <https://www.churchinwales.org.uk/cy/clergy-and-members/membership-and-finance/electoral-roll/>. Mae'r ffurflenni perthnasol ar gael i'w lawrlwytho yn Gymraeg a Saesneg. O ran amseru, y pwyntiau allweddol i'w nodi yw bod yn rhaid arddangos yr hysbysiad cyntaf am 15 diwrnod cyn adolygu'r Gofrestr, ac yna rhaid arddangos yr ail hysbysiad (gan gadarnhau bod proses adolygu'r Gofrestr wedi'i chwblhau) am o leiaf 15 diwrnod cyn y Cwrdd Festri.

**Matthew Chinery**

**Pennaeth Gwasanaethau Cyfreithiol**

**Corff y Cynrychiolwyr yr Eglwys yng Nghymru**

1. I’r eglwysi hynny sy’n cynnal Cyrddau Cynulleidfaol, mae'r un ystyriaeth yn berthnasol i’r rheiny ag sydd i Gyrddau Festri. [↑](#footnote-ref-1)